JayJayThrowThrow/commonwealth-wiki-mix huggingface dataset:
சூர்யகாந்தம்

சூர்யகாந்தம் கருநாடக இசையின் 17 வது மேளகர்த்தா இராகமாகும். அசம்பூர்ண மேள பத்ததியில் 17 வது இராகத்தின் பெயர் சாயாவதி.
இலக்கணம்

thumb|right|250px|சூர்யகாந்தம் சுரங்கள் C யிலிருந்து தொடக்கம்


* அக்னி என்றழைக்கப்படும் 3 வது வட்டத்தில் (சக்கரத்தில்) 5 வது இராகம்.
* இந்த இராகத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), சுத்த மத்திமம்(ம1), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.
* இதன் நேர் பிரதி மத்திம மேளம் கமனச்ரம (53).
* இதன் காந்தார, மத்திம முறையே கிரக பேதத்தின் வழியாக சேனாவதி (07), லதாங்கி (63) மேளகர்த்தா இராகங்களை கொடுக்கும் (மூர்ச்சனாகாரக மேளம்).
உருப்படிகள்
ஜன்ய இராகங்கள்

சூர்யகாந்தத்தின் ஜன்ய இராகங்கள் இவை.

* சௌராட்டிரம்
* வசந்தா
* லலிதா
* பைரவம்
* சுப்ரதீபம்
* சேனாமணி
* நாகசூடாமணி
* திவ்யதரங்கிணி
* ராகச்சந்திரிகா
* சம்பகமாலிகா
* தூநீரதாரணி
குறிப்புகள்

பகுப்பு:மேளகர்த்தா இராகங்கள்
நடபைரவி

நடபைரவி கருநாடக இசையின் 20 ஆவது மேளகர்த்தா இராகமாகும். அசம்பூர்ண மேள பத்ததியில் 20 ஆவது இராகத்தின் பெயர் நாரீரீதிகௌள. இந்துஸ்தானி இராகத்தில் இதற்கு ஈடானது அசாவேரி தாட் ஆகும்.
இலக்கணம்

thumb|right|250px|நடபைரவி் சுரங்கள் C யிலிருந்து தொடக்கம்


* வேத என்றழைக்கப்படும் 4 வது சக்கரத்தில் 2 ஆவது இராகம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.
* ரி, நி ஆகிய சுரங்கள் தீர்க்கமாக இசைக்கப்படுகின்றன.
சிறப்பு அம்சங்கள்

* இதன் க, ம, ப, த, நி முறையே கிரக பேதத்தின் வழியாக சங்கராபரணம் (29), கரகரப்பிரியா (22), தோடி (08), மேசகல்யாணி (65), ஹரிகாம்போஜி (28) ஆகிய மேளங்களைக் கொடுக்கும் (மூர்ச்சனாகாரக மேளம்).
* இதன் மத்திமத்தை பிரதி மத்திமமாக மாற்றினால் இராகம் சண்முகப்பிரியா (56) ஆகும்.
* இதன் காந்தாரத்தை அந்தர காந்தாரமாக மாற்றினால் இராகம் சாருகேசி (26) ஆகும்.
* ஐரோப்பிய இசையிலும், கிரேக்க இசையிலும் இதற்கு ஈடான இசை அமைப்பு இருப்பதாக அறியவருகிறது.
* இந்த இராகம் மேலைத்தேய இசையின் Natural Minor Scale இற்கு இணையானது.
உருப்படிகள்
ஜன்ய இராகங்கள்

நடபைரவியின் ஜன்ய இராகங்கள் இவை.
திரையிசைப் பாடல்கள்

நடபைரவி இராகத்தில் அமைந்த சில திரையிசைப் பாடல்கள்:

* அம்மாவும் நீயே அப்பாவும் நீயே :- களத்தூர் கண்ணம்மா
* திருக்கோயில் வாசலில் :- முத்து
* வசீகரா :- மின்னலே
மேற்கோள்கள்

பகுப்பு:மேளகர்த்தா இராகங்கள்
கீரவாணி

கீரவாணி (Keeravani) என்பது கருநாடக இசையில் 21வது மேளகர்த்தா இராகம். அசம்பூர்ண மேள பத்ததியில் இந்த இராகத்தின் பெயர் கிரணாவளி. விரிவான ஆலாபனைக்கு இடம் கொடுப்பதுடன், பக்தி சுவையையும் வெளிப்படுத்தும். எப்போதும் பாடலாம்.
இலக்கணம்

thumb|right|250px|கீரவாணி சுரங்கள் C யிலிருந்து தொடக்கம்


* வேத என்றழைக்கப்படும் 4வது சக்கரத்தில் 3வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம் (த1) , காகலி நிஷாதம் (நி3) ஆகிய சுரங்கள் வருகின்றன.
சிறப்பு அம்சங்கள்

* பிரதியாகத கமகம் இந்த இராகத்தின் சாயலை நன்கு வெளிப்படுத்தும்.
* இதன் மத்திமத்தை பிரதி மத்திமாக மாற்றினால் இராகம் சிம்மேந்திரமத்திமம் ஆகும்.
* இது ஒரு மூர்ச்சனாகாரக மேளம். இதன் மத்திமம், பஞ்சமம், தைவதம் முறையே கிரக பேதத்தின் வழியாக ஹேமவதி (58), வகுளாபரணம் (14), கோசலம் (71) இராகங்கள் கொடுக்கும்.
* மேல்நாட்டு இசையில் ஹார்மோனிக் மைனர் (Harmonic Minor Scale) என்பது கீரவாணி இராகமே.
உருப்படிகள்

* கிருதி : கலிகியுண்டேகதா : ஆதி : தியாகராஜ சுவாமிகள்.
* கிருதி : இன்னமும் சந்தேக :மிஸ்ர சாபு : கோபாலகிருஷ்ண பாரதியார்
* கிருதி : தேவி நீயே : ஆதி : பாபநாசம் சிவன்.
* கிருதி : வேலவா வினை தீர : மிஸ்ர ஜம்பை : கோடீஸ்வர ஐயர்.
* கிருதி : உனை நம்பினேன் ஐயா : ஆதி : முத்துத் தாண்டவர்.
ஜன்ய இராகங்கள்

கீரவாணியின் ஜன்ய இராகங்கள் இவை.

* குலபூஷணி
* சாமந்தசாளவி
* கல்யாணவசந்தம்
* நாகதீபரம்
* ரிஷிப்பிரியா
* உகவாணி
* சந்திரிகா
* சிவிகா
* பானுப்பிரியா
* ஸ்ரோத்தஸ்வினி
* கதரம்
திரையிசைப் பாடல்கள்

கீரவாணி இராகத்தில் அமைந்த சில திரையிசைப் பாடல்கள்:

* "சந்தனம் மணக்குது கற்பூரம் ஜொலிக்குது..."
* " பாட்டு பாடவா பாடம் சொல்லவா... " -
* " போவோமா ஊர்கோலம்... " - சின்னத்தம்பி
* " என்னைத் தாலாட்ட வருவாளா... " - காதலுக்கு மரியாதை
* " நெஞ்சுக்குள்ளே இன்னாரென்று... "- பொன்னுமணி
* " கீரவாணி... "- பாடும் பறவைகள்
* " மாங்குயிலே... "- கரகாட்டக்காரன்
*எவனோ ஒருவன்-அலைபாயுதே
மேற்கோள்கள்


பகுப்பு:மேளகர்த்தா இராகங்கள்
கரகரப்பிரியா

கரகரப்பிரியா (கரஹரப்பிரியா) கருநாடக இசையின் 22 வது மேளகர்த்தா இராகம். அசம்பூர்ண மேள பத்ததியில் சிறீராகம் 22 வது இராகமாகக் கொள்ளப்படுகிறது. இந்துஸ்தானி இசையில் இதற்கு "காபிதாட்" என்பது பெயர்.
இலக்கணம்

thumb|right|250px|கரகரப்பிரியா சுரங்கள் C யிலிருந்து தொடக்கம்


* வேத என்றழைக்கப்படும் 4 வது சக்கரத்தில் 4 வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம் (நி2) ஆகிய சுரங்கள் வருகின்றன.
சிறப்பு அம்சங்கள்

* பிரத்தியாகத கமகம் இவ்விராகத்திற்கு அழகைக் கொடுக்கும்.
* கருணைச் சுவையைக் கொண்டது. விரிவான ஆலாபனைக்கு இடம் கொடுக்கும் இராகம். எப்போதும் பாடலாம்.
* இவ்விராகமே பழமையான சாமகானத்தை ஒத்து இருப்பதாக கூறப்படுகிறது.
* இதற்கு நேர் பிரதி மத்திம இராகம் ஹேமவதி (58).
* இது ஒரு மூர்ச்சனாகாரக மேளம். இதன் ரி, க, ம, ப, நி முறையே கிரக பேதத்தின் வழியாக ஹனுமத்தோடி, மேசகல்யாணி, ஹரிகாம்போஜி, நடபைரவி, தீரசங்கராபரணம் ஆகிய மேளங்களைக் கொடுக்கும்.
* தியாகராஜர் இந்த இராகத்தில் பல கிருதிகளை இயற்றியுள்ளார்.
உருப்படிகள்

* கிருதி : சக்கனிராஜ : ஆதி : தியாகராஜர்
* கிருதி : பக்கல நிலபடி : மிஸ்ர சாபு : தியாகராஜர்.
* கிருதி : என்ன செய்தாலும் : ஆதி : பாபநாசம் சிவன்
* கிருதி : கண் பாரய்யா : ஆதி : கோடீஸ்வர ஐயர்
* கிருதி : மாயவித்தை செய்வோனே : ஆதி : முத்துத் தாண்டவர்
ஜன்ய இராகங்கள்

கரகரப்பிரியாவின் ஜன்ய இராகங்கள் இவை.
திரையிசைப் பாடல்கள்

கரகரப்பிரியா இராகத்தில் அமைந்த சில திரையிசைப் பாடல்கள்:

* " மாதவிப் பொன்மயிலாள்... " - இரு மலர்கள்
* " மழை வருது மழை வருது... " - மை டியர் மார்த்தாண்டன்
* " மாப்பிள்ளைக்கு மாமன் மனசு... " - நெற்றிக்கண்
* " தானா வந்த சந்தனமே... " - ஊரு விட்டு ஊரு வந்து
* "பூங்காற்று திரும்புமா..." :- முதல் மரியாதை
மேற்கோள்கள்


பகுப்பு:மேளகர்த்தா இராகங்கள்
தமிழ் முரசு

தமிழ் முரசு சிங்கப்பூரில் இருந்து வெளிவரும் தமிழ்ப் பத்திரிகையாகும். சிங்கப்பூரில் இருந்து வெளியாகும் 16 பத்திரிகைகளில் இதுவும் ஒன்று. இது ஸ்ட்ரெயிட்ஸ் டைம்ஸ் நாளிதழுக்கு அடுத்தபடியாக, நாட்டின் இரண்டாவது ஆகப்பழமையான பத்திரிகை ஆகும். குடும்பப் பத்திரிகையாக இருந்த தமிழ் முரசை சிங்கப்பூரின் அனைத்து மொழி நாளிதழ்களையும் வெளியிடும் சிங்கப்பூர் பிரஸ் ஹோல்டிங்ஸ் நிறுவனம் 1995 ஆம் ஆண்டில் ஏற்று நடத்த முன்வந்தது.
வரலாறு

தமிழ் முரசின் நிறுவனர் தமிழவேள் கோவிந்தசாமி. சாரங்கபாணி சிங்கப்பூருக்கு 1924ஆம் ஆண்டு வந்தார். 1934 சூலை 6 ஆம் தேதி தமிழ் முரசு இதழைத் தொடங்கினார். 'முன்னேற்றம்', 'சீர்திருத்தம், ஆங்கிலத்தில் 'தி இந்தியன் டெய்லி மெயில்' உள்ளிட்ட பல சஞ்சிகைகளை சிங்கப்பூர் இந்தியர்களின் நலனுக்காக இவர் தொடங்கினார்.
உள்ளடக்கம்

தமிழ் முரசு இந்திய சமூகத்தைப் பற்றிய செய்திகளை வழங்கி வருகின்றது. இது மாத்திரம் அன்றி பல விடயங்களை உள்ளூர் செய்திகள், வெளிநாட்டுச் செய்திகள், விளையாட்டுக்கள் பொழுதுபோக்கு அம்சங்கள் போன்றவை பிரசுரிக்கப் படுகின்றன. இப்பத்திரிகையானது சிங்கப்பூர்த் தமிழ் சமூகத்தின் குரலாகத் திகழ்கின்றது.

உள்ளூர்ச் செய்திகள், வெளிநாட்டுச் செய்திகள், விளையாட்டுச்செய்திகள், பொழுதுபோக்கு அம்சங்கள் போன்றவை தமிழ் முரசில் வெளியிடப்படுகின்றன. மேலும் உள்ளூர் எழுத்தாளர்களை ஊக்குவிக்கும் வண்ணம் உள்ளூர் எழுத்தாளர்களின் கவிதைகளும் கதைகளும் ஞாயிறுதோறும் தமிழ் முரசில் வெளியிடப்படுகிறது. திங்கட்கிழமைகளில் மாணவர்களுக்காக மாணவர் முரசு வெளியிடப்படுகிறது. மாணவர் முரசில் தொடக்கப்பள்ளி முதல் உயர் நிலைப்பள்ளி மாணவர்கள் வரை தங்கள் கட்டுரைகளைப் படைப்பர். வியாழக்கிழமைகளில் இளையர்களுக்கென இளையர் முரசு வெளியிடப்படுகிறது. இந்தப் பக்கத்தில் இளையர்களின் சாதனைகள், அவர்கள் எதிர்நோக்கும் பிரச்னைகள் போன்ற செய்திகளைக் காணலாம். மேலும் தொடக்கப்பள்ளி மாணவர்கள் தமிழ்த் தேர்வில் சிறந்த மதிப்பெண்கள் பெறுவதை இலக்காகக் கொண்டு நாள்தோறும் தமிழ்ப் பயிற்சிப் பாடங்கள் வெளியிடப்படுகிறது.

2004 கணிப்பீட்டின் படி நாளொன்றிற்கு 8,504 படிகளும் (பிரதிகளும்) ஞாயிற்றுக் கிழமைகளில் 18,232 படிகளும் (பிரதிகளும்) விற்பனையாகின்றன.
தமிழ் முரசின் ஆசிரியர்கள்

* கோ. சாரங்கபாணி
* ஜெயராம் சாரங்கபாணி
* வை. திருநாவுக்கரசு
* டாக்டர் சித்ரா ராஜாராம்
* முருகையன் நிர்மலா (தற்போதைய ஆசிரியர்)
இலவச ஆங்கில வார இதழ்

தமிழ் முரசு சொந்தமாகவே "தப்லா" இலவச ஆங்கில வார இதழை 2008, அக்டோபர் 10 இல் வெளியிட ஆரம்பித்தது.
மேற்கோள்கள்
வெளி இணைப்புகள்

* தமிழ் முரசு

பகுப்பு:சிங்கப்பூர் தமிழ் நாளிதழ்கள்
திருத்தந்தை பெனடிக்ட்

பெனடிக்ட் என்பது தற்போதைய திருத்தந்தையின் ஆட்சிப் பெயராகும். இவருக்கு முன்னர் 14 அல்லது 15 திருத்தந்தையர்கள் இப்பெயரில் திருத்தந்தையாக ஆட்சி செய்தனர். இவ்வெண்ணிக்கை பத்தாம் பெனடிக்ட் திருத்தந்தையாகவா அல்லது எதிர்-திருத்தந்தையாக கணிக்கப்படுகிறாரா என்பதில் வேறுபடும். கத்தோலிக்க திருச்சபையின் அதிசார்ப்பூர்வப் பட்டியலில் பத்தாம் பெனடிக்ட் எதிர்-திருத்தந்தையாக கணக்கிடப்படுகின்றார்.

*முதலாம் பெனடிக்ட் (575–579)
*இரண்டாம் பெனடிக்ட் (684–685)
*மூன்றாம் பெனடிக்ட் (855–858)
*நான்காம் பெனடிக்ட் (900–903)
*ஐந்தாம் பெனடிக்ட் (964)
*ஆறாம் பெனடிக்ட் (972–974)
*ஏழாம் பெனடிக்ட் (974–983)
*எட்டாம் பெனடிக்ட் (1012–1024)
*ஒன்பதாம் பெனடிக்ட் (1032–1044, 1045–1046 & 1047–1048)
*பதினொன்றாம் பெனடிக்ட் (1303–1304)
*பன்னிரண்டாம் பெனடிக்ட் (1334–1342)
*பதின்மூன்றாம் பெனடிக்ட் (1724–1730)
*பதினான்காம் பெனடிக்ட் (1740–1758)
*பதினைந்தாம் பெனடிக்ட் (1914–1922)
*பதினாறாம் பெனடிக்ட் (2005 முதல்)

முன்று எதிர்-திருத்தந்தையர்களும் இப்பெயரைக் கொண்டிருந்தனர்:
*எதிர்-திருத்தந்தை பத்தாம் பெனடிக்ட்
*எதிர்-திருத்தந்தை பதின்மூன்றாம் பெனடிக்ட்
*எதிர்-திருத்தந்தை பதினான்காம் பெனடிக்ட்
தமிழ்ப் பெண் எழுத்தாளர்களின் பட்டியல்

தமிழ் இலக்கிய உலகப் பெண்களை நினைத்தால் மனதில் உடனே தோன்றுபவர் ஒளவையார்தான். இதையடுத்து ஆண்டாள், காக்கைப் பாடினியார், காரைக்கால் அம்மையார் போன்று ஒரு சிலரே தெரிந்தவராக உள்ளனர். தமிழ் இலக்கியங்களில் ஆதி மந்தியார், குற மகள் இளவெயினியார், வெறிபாடிய காமக் கண்ணியார், கீரன் எயிற்றியார், ஒக்கூர் மாசாத்தியார், காவற்பெண்டு, நக்கண்ணையார், குமுழி ஞாழல் நப்பசையார், வெள்ளி வீதியார், பூதப்பாண்டியனின் உள்ளங் கவர்ந்த பெருங்கோப்பெண்டு, பாரிமகளிர் என்று தமிழ்ப் பெண்பாற் புலவர்களின் பட்டியல் நீளமானது.

நாகூரைச் சேர்ந்த சித்தி ஜூனைதா பேகம் என்ற பெண்மணிதான் முதல் தமிழ் முஸ்லிம் பெண் எழுத்தாளர். இவர் எழுதிய முதல் சிறுகதை, 1929ஆம் ஆண்டு தாருல் இஸ்லாம் இதழில் வெளிவந்தது.
தமிழ்ப் பெண் எழுத்தாளர்கள் பட்டியல்

* அம்பை
*
* அகராதி
* உமா மகேஸ்வரி
* எம். பகீரதி
* கிருத்திகா
* குட்டி ரேவதி
* சந்திரவதனா
* சந்திரா இரவீந்திரன்
* சல்மா
* சித்தி ஜூனைதா பேகம்
* சுகிர்தராணி
* சு. தமிழ்ச்செல்வி
* சே. கல்பனா
* தமிழ்நதி
* தி. பரமேசுவரி
* நளாயினி தாமரைச்செல்வன்
* பாமா
* புதியமாதவி
* தாட்சாயணி
* மதுமிதா
* ரஜினி பெத்துராஜா
* லீனா மணிமேகலை
* வேதா இலங்காதிலகம்
* ஜெயந்தி சங்கர்
* அ.ரோஸ்லின்
* ஈழவாணி
* மித்ரா அழகுவேல்
* நிதா எழிலரசி

*
1967

1967 (MCMLXVII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
நிகழ்வுகள்

* ஜனவரி 12 - எம்.ஜி.ஆர். சுடப்பட்டார். எம்.ஆர்.ராதா மீது கொலை முயற்சி வழக்கு பதியப்பட்டது.
* மார்ச் 6 - ஸ்டாலின் மகள் ஸ்வெட்லானா (1926-2011) இந்தியாவிலிருந்து அமெரிக்கா சென்ற நாள்.
* ஏப்ரல் 9 - முதல் போயிங் 737 (100 வரிசை) பறப்பு
* ஏப்ரல் 21 - கிரேக்கத்தில் இராணுவ புரட்சி ஏற்பட்டது.
* மே 6 - சாகிர் உசேன் இந்தியாவின் முதல் முஸ்லிம் குடியரசுத் தலைவரானார்.
* ஜூலை 1 - தேய்வழிவுப் போர் தொடங்கப்பட்டது.
* ஆகஸ்டு 8 - ஆசியான் (ASEAN) தொடங்கப்பட்டது.
* ஒக்டோபர் 8 - பொலீவியாவில் சே குவேராவும் தோழர்களும் கைது செய்யப்பட்டனர். சே மறுநாள் கொல்லப்பட்டார்.
பிறப்புகள்
இறப்புகள்

* செப்டம்பர் 24 - பம்மல் சம்பந்த முதலியார், தமிழ் நாடக ஆசிரியர் (பி. 1873)
* ஒக்டோபர் 9 - சே குவேரா, இடதுசாரிப் புரட்சியாளர் (பி. 1928)
நோபல் பரிசுகள்

* இயற்பியல் – அன்சு பேத்து
* வேதியியல் – மான்பிரெட் ஐகன், ரொனால்டு ஜார்ஜ் ரெய்போர்டு நோரிசு, ஜார்ஜ் போர்ட்டர்
* மருத்துவம் – ராக்னர் கிரானிட், ஆல்டான் கார்ட்லைன், ஜார்ஜ் வால்ட்
* இலக்கியம் – மிகுவேல் அஸ்தூரியாசு
* அமைதி – வழங்கப்படவில்லை
இவற்றையும் பார்க்கவும்

* 1967 இல் வெளிவந்த தமிழ்த் திரைப்படங்கள்
1967 நாட்காட்டி

*
தொழில் நிறுவனங்கள்

தொழில் நிறுவனம்(business organization) எனப்படுவது இலாபத்தினை உழைப்பதற்காக தனியாளாகவோ அல்லது கூட்டாகவோ வணிகத்தினை நடாத்துவதற்காக உருவாக்கப்படும் சட்டபூர்வமான அமைப்பு ஆகும்.

இத்தகைய நிறுவனங்கள் இலாபநோக்கற்ற நிறுவனங்களிலிருந்து முழுமையாக வேறுபடும். தொழில் நிறுவனத்தின் அமைப்பாக்கத்திற்கு பௌதீகவளம், மனிதவளம், நிதிவளம் மற்றும் தகவல்வளம் என்பன அவசியமாகும். இவ் வளங்களினைக் கொண்டு தொழில் நிறுவனங்களானது உற்பத்தி, கொள்வனவு, விற்பனை, சேவைகள் வழங்குதல் போன்ற நடவடிக்கையில் ஈடுபடுகின்றன.
நிறுவனங்களின் வகைகள்

நபர்களின் எண்ணிக்கை,கடன் பொறுப்புக்கள் தொடர்பில் பின்வருமாறு தொழில் நிறுவனங்கள் வகைப்படுத்தப்படும்:
*தனியாள் வணிகம் - தனியொருவரால் நடத்தப்படுவது. இதன் காரணத்தால் உண்மையில் நிறுவன வகைக்குள் அடங்காது.
*பங்குடைமை
*வரையறுக்கப்பட்ட நிறுவனம் (LLC, Ltd.).
*கூட்டுத்தாபனம் (Inc., Co., Corp.).
*கூட்டுறவு சங்கம்

பகுப்பு:வணிக நிறுவனங்கள்
மேற்கோள்கள்

ar:قانون تجاري
bar:Rechtsform
bg:Търговско право
bs:Trgovačko pravo
ca:Dret mercantil
cs:Obchodní právo
da:Erhvervsjura
el:Εμπορικό Δίκαιο
eo:Komerca juro
et:Äriühing
eu:Merkataritza zuzenbide
fa:حقوق تجارت
fr:Droit commercial
hr:Trgovačko pravo
hu:Gazdasági társaság
id:Badan Usaha
ko:상법
ms:Undang-undang komersil
nl:Handelsrecht
pl:Prawo handlowe
ro:Drept comercial
sh:Privredno pravo
sk:Obchodné právo
sv:Handelsrätt
செவன் இயர்ஸ் இன் திபெத் (திரைப்படம்)

செவன் இயர்ஸ் இன் திபெத் (seven years in Tibet) இத்திரைப்படம் அதே பெயரில் 1957ல் வெளிவந்த புத்தகத்தினை அடிப்படையாக கொண்டு எடுக்கப்பட்ட திரைப்படமாகவும் அதே சமயத்தில் ஹெயின்ரிச் ஹாரெரின் வாழ்க்கை வரலாற்றுக் குறிப்புமாகும்.
வகை

வரலாற்றுப்படம் / காதல்படம்
கதை

ஆஸ்திரியர்களான ஹாரெரும் அவரது நண்பருமான பீட்டர் ஆவ்ப்சினைட்டரும் இமாயலய மலைத்தொடரின் உச்சியினை அடையவிரும்பி இமயம் நோக்கி பயணிக்கின்றனர். அம்மலையின் உச்சியினை தொடாத வண்ணம் இருக்கையில் பிரித்தானிய அரசால் கைது செய்யப்படுகின்றனர். அதே சமயம் ஹெயின்ரிச் ஹாரெருக்கு அவரின் மனைவி அனுப்பிய கடிதத்தில் வேறொருவரை தான் மணம் செய்து கொள்வதாக ஓர் இடியினை அவர் தலையில் போட்டார். சிறிது காலத்திற்குப் பின்னர் ஹெயின்ரிச் ஹாரெர் மற்றும் பீட்டர் ஆவ்ப்சினைட்டரும் சிறையிலிருந்து வட இந்தியாவிற்குத் தப்பியோடுகின்றனர். இதற்கிடையில் பிரியும் இருவரும் இந்தியாவிலும் பிரித்தானிய அரசின் ஆட்சி என்று தெரிந்த பின்னால் சந்திக்கும் இவர்கள் திபெத்தில் புதியதொரு வாழ்வினை வாழ்கின்றனர். அங்கு 14 ஆம் தலாய் லாமாவின் நல்லாதரவைப் பெறும் இவர்களால் புத்தரின் கொள்கைகளின் மகிமைகளை அறிய முடிகின்றது. பின்னர் அங்கு ஏற்படும் சீனாவின் கம்யூனிச படையெடுப்பு காரணமாக சுமார் ஒரு மில்லியன் திபெத்திய மக்கள் அழித்தொழிக்கப்பட்டது வரலாறு. போர் ஓய்ந்தது மேலும் மன்னர் பதவியை 14ஆம் தலை லாமா பெறுகின்றார். ஆஸ்திரியாவிலிருக்கும் தனது மகனைக் காண்பதற்காக அங்கிருந்து விடை பெறுகின்றார் ஹெயின்ரிச் ஹாரெர்.
துணுக்குகள்

*இத்திரைப் படத்தில் தங்களைக் கொடூரமானவர்கள் என வர்ணனை செய்துள்ளதாகக் கூறிக்கொள்ளும் சீன அரசு இத்திரைப்படத்தில் நடித்த பிராட் பிட் மற்றும் டேவிட் தியூவ்லிஸ் ஆகிய நடிகர்கள் சீனாவிற்குள் நுழையவே கூடாதென சட்டம் இயற்றியமை குறிப்பிடத்தக்கது.


பகுப்பு:ஆங்கிலத் திரைப்படங்கள்
பகுப்பு:1997 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:பிரித்தானிய திரைப்படங்கள்
சட்டத் தமிழ்

சட்டத்துறைத் தமிழ் கலைச்சொற்களை, அத் துறையில் தமிழின் பயன்பாட்டை, பயன்பாட்டு முறைமைகளை சட்டத் தமிழ் எனலாம். "நீதியை நாடிச் சொல்லும் போது, வழக்கினைப் பதிவு செய்வதும், வழக்குரைஞர்கள் வாதிடுவதும், நீதிமன்ற நடுவர் தமது தீர்ப்பை வழக்குதல் மக்கள் மொழியில் இருத்தல் வேண்டும் அதுவே மக்களாட்சி நடைபெறுவற்குச் சான்றாக அமையும்." என்ற மு. முத்துவேலுவின் கருத்துக்கு ஏற்ப ஒரு மக்கள் குழுவுக்கு அது ஒழுங்க வேண்டிய சட்டங்கள் அவர்களுக்கு புரியக்கூடிய மொழியில் இருப்பது அவசியமானது என்ற நோக்கில் சட்டத் தமிழ் முக்கியம் பெறுகிறது.

தமிழ்நாட்டில் மணவை முஸ்தபா போன்ற தமிழ் அறிஞர்கள் சட்ட நடைமுறைகளில் அனைத்து மட்டங்களிலும் சட்டத்தமிழை ஏதுவாக்க முயற்சி செய்கின்றார்கள். இலங்கையில் காவல்துறையிலும், சட்டத்துறையிலும் தமிழ்ப் பயன்பாடு தற்போது மிக அரிது.
நீதிமன்ற வாதுரைகள்

தமிழ் நாட்டில் உள்ள நீதிமன்றங்களில் உயர் நீதிமன்றம், மாவட்ட நீதிமன்றம், சார்பு நீதிமன்றம், உரிமையியல் நீதிமன்றம், குற்றவியல் நடுவர் நீதிமன்றம் என வகைப்பாடுகள் உள்ளன. இவற்றில், உயர் நீதிமன்றத்தில் பயன்படும் மொழி குறித்து விவாதங்கள் தொடர்ந்து நடந்து வருகின்றன. மற்றபடி, உயர் நீதிமன்றம் தவிர்த்த ஏனைய நீதிமன்றன்fகளில் தமிழ் மொழியே வதுரையின் போது பயன்படுகிறது.
இவற்றையும் பாக்க

* சட்டக்கதிர்
வெளி இணைப்புகள்

* சட்டத்துறை - கொள்கை விளக்கக் குறிப்பு - 2006-2007 - தமிழ்நாடு
* மக்கள் சட்டம் - மனித உரிமை - சுற்றுச்சூழல் நீதிக்கான வழக்கறிஞர்கள் அமைப்பு
* அறிவியல் தமிழ்த் தந்தை மணவை முஸ்தபாவுடன் - நேர்காணல்
* "தமிழ் நீதிமன்ற மொழியாக விளங்க முடியும்"
* தமிழ்நாட்டு நீதிமன்றங்களில் தமிழ்
* Lost in Lawyer Ruckus, Bigger Issue of Tamil in High Court

பகுப்பு:சட்டம்
பகுப்பு:தமிழ்
பகுப்பு:தமிழர் சட்டங்கள்
1966

1966 (MCMLXVI) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
நிகழ்வுகள்

* ஜனவரி 19 - இந்திரா காந்தி பிரதமராக தேர்வானார்.
* மே 26 - கயானா விடுதலை பெற்றது.
* செப்டம்பர் 30 - பொட்சுவானா விடுதலை பெற்றது.
* நவம்பர் 17 - இந்திய பெண் ரீட்டா பேரியா (Reita Faria Powell) உலக அழகி பட்டம் பெற்றார்.
* நவம்பர் 30 - பார்பாடோஸ் விடுதலை பெற்றது.
* அக்டோபர் 23 - ஐநா சபையில் ம. ச. சுப்புலட்சுமி பாடினார்.
பிறப்புகள்

* மே 23 - கிரயேம் ஹிக், ஆங்கிலேயத் துடுப்பாளர்
* சூன் 3 - வசீம் அக்ரம், பாக்கித்தானியத் துடுப்பாளர்
* சூன் 13 - கிரிகோரி பெரல்மான், உருசியக் கணிதவியலர்
* சூன் 30 - மைக் டைசன், ஆப்பிரிக்க-அமெரிக்க குத்துச்ச்சண்டை வீரர்
* ஆகத்து 7 - ஜிம்மி வேல்ஸ், விக்கிப்பீடியா நிறுவனர்களில் ஒருவர்
* அக்டோபர் 9 - டேவிட் கேமரன், பிரித்தானியப் பிரதமர்
* டிசம்பர் 14 - எல் தோர்னிங் இசுமிட், தென்மார்க்குப் பிரதமர்
இறப்புகள்

* பெப்ரவரி 10 - லால் பகதூர் சாஸ்திரி, இந்தியப் பிரதமர் (பி. 1904)
* மார்ச் 5 - அன்னா அக்மதோவா, உருசியக் கவிஞர் (பி. 1889)
* சூன் 20 - ஜார்ஜஸ் இலமேத்ர, பெல்ஜிய வானியற்பியலாளர் (பி. 1894)
* சூலை 5 - ஜியார்ஜ் டி கிவிசி, வேதியியலுக்கான நோபல் பரிசு பெற்ற அங்கேரியர் (பி. 1885)
* செப்டம்பர் 6 - மார்கரெட் சாங்கர், அமெரிக்க பாலியல் கல்வியாளர் (பி. 1879)
* நவம்பர் 2 - பீட்டர் டெபாய், வேதியியலுக்கான நோபல் பரிசு பெற்ற நெதர்லாந்தர் (பி. 1884)
* டிசம்பர் 15 - வால்ட் டிஸ்னி, அமெரிக்க இயக்குநர் (பி. 1901)
நோபல் பரிசுகள்

* இயற்பியல் - ஆல்பிரட் காசுலர்
* வேதியியல் - ராபர்ட் எஸ். மல்லிக்கன்
* மருத்துவம் - பெய்ட்டன் ரவுசு, சார்ல்சு அகின்சு
* இலக்கியம் - சாமுவேல் அக்னன், நெல்லி சாக்ஸ்
* அமைதி - வழங்கப்படவில்லை
இவற்றையும் பார்க்கவும்

* 1966 இல் வெளிவந்த தமிழ்த் திரைப்படங்கள்
1966 நாட்காட்டி
மேற்கோள்கள்

*
போத்துக்கீசர்

போத்துக்கீசர் (இலங்கை வழக்கு: போர்த்துக்கேயர்) என்னும் சொல் போர்த்துக்கல் நாட்டைத் தாய்நாடாகக் கொண்டவர்களையும் போத்துக்கீச மொழியைத் தாய் மொழியாகக் கொண்டவர்களையும் குறிக்கும். இவர்களில் பெரும்பாலோர் ரோமன் கத்தோலிக்க சமயத்தைப் பின்பற்றுபவர்களாவர்.

போத்துக்கீசர் தெற்கு ஐரோப்பிய மக்களாவர். இவர்கள் ரோமருக்கு முற்பட்ட கெல்ட்டிக் மற்றும் ஐபீரிய இனக்குழுக்களின் கலப்பினால் உருவானவர்கள். உரோம பண்பாட்டின் செல்வாக்கு பெருமளவுக்கு போத்துக்கீசப் பண்பாட்டில் காணப்படுகின்றது. இதுதவிர, கிரேக்கர், போனீசியர், கார்த்தஜீனியர் போன்றோரின் செல்வாக்கும் சிறிய அளவில் இவர்களிடம் காணப்படுகின்றது. போத்துக்கீச மொழி இலத்தீனிலிருந்து உருவானது.

இவர்கள் மத்தியில் கறுப்பு நிற முடியும், பழுப்பு நிறக் கண்களுமே பெரும்பாலும் காணப்படுகின்றன. ஆனாலும், பொன்னிற முடியும், நீல/பச்சைக் கண்கள் உடையவர்களும் உள்ளார்கள்.

போர்த்துக்கல் நாட்டில் ஏறத்தாழ ஒரு கோடி போத்துக்கீசர் உள்ளனர். 19 ஆம் நூற்றாண்டிலும், 20 ஆம் நூற்றாண்டிலும் நடைபெற்ற பெரும் புலப்பெயர்வுகள் காரணமாக, சுமார் 3.5 கோடி பிரேசிலியர் போத்துக்கீசப் பின்புலத்தை உடையவர்களாகக் காணப்படுகிறார்கள். 16 ஆம் நூற்றாண்டில் தொடங்கி உலகளாவிய அளவில், இந்தியா, இலங்கை, இந்தோனீசியா, இலத்தீன் அமெரிக்க நாடுகள், ஆப்பிரிக்க நாடுகள் போன்றவற்றுக்கு ஏற்பட்ட போத்துக்கீசப் புலப்பெயர்வினால், இன்று உலகம் முழுவதிலும் 10 கோடிக்கு மேற்பட்ட போத்துக்கீச இரத்தத் தொடர்புடையவர்கள் இருக்கக்கூடுமென மதிப்பிடப்படுகின்றது. போத்துக்கீசரின் வழி வந்தவர்கள் இன்றும், இந்த நாடுகளில் சிறுபான்மையினராகக் காணப்படுகின்றார்கள்.


பகுப்பு:ஐரோப்பிய இனக்குழுக்கள்
பொசுனியா (பிரதேசம்)

பொசுனியா என்பது வரலாற்றுப்படியும் புவியியல்படியாகவும் நன்கு அறியப்பட்ட இன்றைய பொசுனியாவும் எர்செகோவினாவினது வடக்கு பிரதேசமாகும். இது பிரதானமாக அல்ப்சு மலைச்சார்ந்த பிரதேசத்தில் அமைந்துள்ளது. சாவா, டிரினா என்ற இரு நதிகள் இதன் வடக்கு மற்றும் கிழக்கு எல்லைகளை அமைக்கிறது. இதன் தெற்கு எல்லையாக எர்செகோவினா பிரதேசம் காணப்படுகிறது.

பொசுனியா சுமார் 41,000 ச.கி.மீ. அளவுடையதாகும் மேலும் இது இன்றைய பொசுனியாவும் எர்செகோவினாவினது பரப்பளவின் 80%த்தை பிடிக்க்கிறது. எர்செகோவினாவுக்கும் பொசுனியாவுக்குமிடையில் எல்லை ஒன்று கிடையாது.

இவ்விரு பிரதேசங்களும்(பொசுனியாவும் எர்செகோவினாவும்) கூட்டாக பொசுனியா என அழைக்கப்பட்டு வந்துள்ளன.
வரலாறு

பொச்சுனியா மத்திய காலத்தில் காணப்பட்ட 6 சேர்பிய மாகாணங்களில் ஒன்றாகும். அது பல அரசுகளின் ஆட்சியின் கீழ் காணப்பட்டது. 12 வது நூற்றாண்டிலிருந்து குயிலின் என்ற இனத்தவர்கள் இங்கு ஒரு சுதந்திர நாட்டை உருவாக்கினாகள். 1360களில் பொசுனிய இராச்சியம் இன்றைய எர்செகோவினா பிரதேசத்தையும் உள்ளடக்கி காணப்பட்டது. 1463–1878 காலத்தில் ஒட்டோமான் பேரரசின் கீழ் இது காணப்பட்டது. 1853 இல் ஆப்போதைய அரசிய மாற்றங்கள் காரணமாக இப்பிரதேசம் "பொசுனியாவும் எர்செகோவினாவும்" என்ற பெயரை பெற்றது.
மேற்கோள்கள்

பகுப்பு:பொசுனியாவும் எர்செகோவினாவும்
கௌரிமனோகரி

கௌரிமனோகரி கருநாடக இசையின் 23வது மேளகர்த்தா இராகமாகும். அசம்பூரண மேள பத்ததியில் இந்த இராகத்திற்கு கௌரீ வேளாவளி என்ற பெயர் கொடுக்கப்பட்டுள்ளது.
இலக்கணம்

thumb|right|250px|கௌரிமனோகரி சுரங்கள் C யிலிருந்து தொடக்கம்


* வேத என்றழைக்கப்படும் 4வது சக்கரத்தின் 5வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.
சிறப்பு அம்சங்கள்

* பிரத்தியாகத கமகம் இந்த இராகத்திற்கு அழகைக் கொடுக்கின்றது.
* கருணைச்சுவை நிரம்பியது. எப்பொழுதும் பாடலாம்.
* இதன் மத்திமத்தை பிரதி மத்திமாக மாற்றினால் இராகம் தர்மவதி (59வது மேளகர்த்தா) ஆகும்.
* மூர்ச்சனாகாரக மேளம். இதன் ரிஷப, மத்திம, பஞ்சம சுரங்கள் கிரக பேதத்தின் வழியக முறையே நாடகப்பிரியா (10), வாசஸ்பதி (64), சாருகேசி (26) ஆகிய மேளங்களைத் தோற்றுவிக்கின்றன.
* ஐரோப்பிய இசையில் உள்ள Melodic Minor Scale என்ற சுரக்கோர்வையின் ஆரோகணம் கௌரிமனோகரி மேளத்தை ஒத்துள்ளது. (அதன் அவரோகணம் 20 வது மேளமான நடபைரவியை ஒத்துள்ளது.)
உருப்படிகள்

*கிருதி : குருலேக : கண்ட சாபு :தியாகராஜர்.
*கிருதி : கௌரிமனோகரி : ஆதி : பாபநாசம் சிவன்.
*கிருதி : உன் நாமம் உன் பேச்சு : ஆதி : பெரியசாமி தூரன்.
*கிருதி : என்று சென்று : ரூபகம் : முத்துத் தாண்டவர்.
*கிருதி : உன்னை அன்றி : ஆதி : இலட்சுமணப் பிள்ளை.
ஜன்ய இராகங்கள்

கௌரிமனோகரியின் ஜன்ய இராகங்கள்:

* பாதுதீபகம்
* வேளாவளி
* கோகிலதீபம்
* ஹம்ஸபூஷணி
* ஹம்சதீபகம்
* சாமசாளவி
* சாளவிபங்காள
* சிங்களபைரவி
* கமலா
திரையிசைப் பாடல்கள்

* பாட்டும் நானே பாவமும் நானே - திருவிளையாடல் (1965)
* மலரே குறிஞ்சி மலரே – Dr.சிவா (1975)
* கௌரி மனோகரியை கண்டேன் - மழலை பட்டாளம் (1980)
* பொன்வானம் பன்னீர் தூவுது - இன்று நீ நாளை நான் (1983)
* சோலை பூவில் மாலை தென்றல் - வெள்ளை ரோஜா (1983)
* தேன் பூவே பூவே வா - அன்புள்ள ரஜினிகாந்த் (1984)
* பூங்காற்றிலே உன் சுவாசத்தை - உயிரே (1998)
உசாத்துணை

* Godly Gowrimanohari, சாருலதா மணி, தி இந்து, அக்டோபர் 25, 2013


பகுப்பு:மேளகர்த்தா இராகங்கள்
சாருகேசி

சாருகேசி கருநாடக இசையின் 26ஆவது மேளகர்த்தா இராகம். அசம்பூர்ண மேள பத்ததியில் இந்த இராகத்தின் பெயர் தரங்கிணி.
இலக்கணம்

thumb|right|250px|சாருகேசி சுரங்கள் C யிலிருந்து தொடக்கம்


* பாண என்றழைக்கப்படும் 5 ஆவது சக்கரத்தின் 2 ஆவது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.
சிறப்பு

* சர்வஸ்வர கமக வரிக இராகம்.
* பிரத்தியாகத கமகம் இந்த இராகத்திற்கு அழகைக் கொடுக்கின்றது.
* கருணைச்சுவை நிரம்பியது. எப்பொழுதும் பாடலாம்.
* இதன் பூர்வாங்கம் சங்கராபரணத்தைப் போன்றும், உத்தராங்கம் தோடியைப் போன்றும் இருப்பது கவனிக்கத்தக்கது.
* மூர்ச்சனாகாரக மேளம். இதன் மத்திம, பஞ்சம, நிஷாத சுரங்கள் கிரக பேதத்தின் வழியக முறையே கௌரிமனோகரி (23), நாடகப்பிரியா (10), வாசஸ்பதி (64) ஆகிய மேளங்களைத் தோற்றுவிக்கின்றன.
* இதன் எண்ணைத் திருப்பிப் போட்டால் (62), இதன் பிரதி மத்திம மேளமாகிய ரிஷப்பிரியா கிடைக்கும்.
உருப்படிகள்

* கிருதி : ஆடமோடிகல : ஆதி : தியாகராஜர்.
* கிருதி : நீதானப்பா : ஆதி : கோடீஸ்வர ஐயர்.
* கிருதி : வழி காட்டும் : ஆதி : பெரியசாமி தூரன்.
* கிருதி : ஆடிய வேடிக்கை : மிஸ்ர ஜம்பை : முத்துத் தாண்டவர்.
* கிருதி : சக்தி எனக்குள் : ஆதி : இலட்சுமணபிள்ளை.
* இன்னும் என் மனம்... - லால்குடி ஜெயராமன்
ஜன்ய இராகங்கள்

சாருகேசியின் ஜன்ய இராகங்கள் இவை.

* கன்னடபஞ்சமம்
* கலஹம்ச
* தரங்கிணி
* ராகசூடாமணி
* மதூளிகா
* கலகண்டதொனி
* சாருகுந்தளா
* கோமளாங்கி
* மிருட்டாணி
* பகவதி
திரையிசைப் பாடல்கள்

சாருகேசி இராகத்தில் அமைந்த சில திரையிசைப் பாடல்கள்:

* மன்மத லீலையை வென்றாருண்டோ..- ஹரிதாஸ்
* ஆடல் காணீரோ.. - மதுரை வீரன்
* வசந்த முல்லை போலே - சாரங்கதாரா
* ஆடல் கலையே தெய்வம் தந்தது - ஸ்ரீ ராகவேந்திரா
* சம்சாரம் அது மின்சாரம் - சம்சாரம் அது மின்சாரம்
* தூது செல்வதாரடி - சிங்கார வேலன்
* உதயா உதயா - உதயா
* தாலாட்டும் காற்றே - பூவெல்லாம் உன் வாசம்
* ஏதோ ஏதோ ஒன்று - எனக்கு 20 உனக்கு 18

* மண மாலையும் மஞ்சளும் சூடி - வாத்தியார் வீட்டுப் பிள்ளை
* மயங்கினேன் சொல்லத் தயங்கினேன் - நானே ராஜா நானே மந்திரி
* நெஞ்சில் நெஞ்சில் இதோ இதோ - எங்கேயும் காதல்
மேற்கோள்கள்

பகுப்பு:மேளகர்த்தா இராகங்கள்